Kraljevina Grčija (grško Βασίλειον τῆς Ἑλλάδος, "Vasílion tis Elládos") je bila monarhija, ustanovljena leta 1832 na podlagi sklepov velikih sil (Združenega kraljestva, Francije in Ruskega cesarstva) na Londonski konferenci 1832. Mednarodno priznanje je dobila na podlagi Pogodbe iz Konstantinopla 1832, s katerim je bila potrjena njena popolna neodvisnost od Osmanskega cesarstva. Tako je Kraljevina Grčija postala prva popolnoma neodvisna država Grkov od padca Bizantinskega cesarstva pod Osmansko cesarstvo sredi 15. st. Kraljevina Grčija je bila pravna naslednica začasne grške vlade, osnovane v grški vojni za neodvisnost, in je obstajala vse do leta 1924, ko je bila ukinjena monarhija in namesto nje ustanovljena Druga grška republika. Kraljevina Grčija je bila obnovljena 1935 in je trajala vse do 1974, ko jo je ukinila vojaška hunta.